google/wiki40b huggingface dataset:
Sekolah Kebangsaan St. James

Sejarah

SRK St. James dibuka dan ditubuhkan oleh Ahli Lembaga Gereja Anglikan pada awal kurun ke-19. Selain daripada mendidik, tujuan utama ialah untuk mengembangkan serta menyebarkan agama Kristian.
"St. James School" mengambil nama seorang pengikut nabi Isa a.s. iaitu "James". Ketika kepulauan Borneo dilanda perang dunia ke-2, sekolah ini ditutup sehingga perang tamat dan Jepun menyerah kalah. Kesan perang banyak meninggalkan pengalaman ngeri kepada penduduk setempat terutama pengasasnya.
Sekolah ini dibuka semula pada tahun 1948 dan pihak gereja mengambil alih dari segi tanggungan kos pembinaan bangunan baru. Ketika ini bahasa pengantarnya ialah Bahasa Inggeris.
Pada tahun 1957, setelah Tanah Melayu diisytiharkan merdeka sekolah ini ditukar kepada "Sekolah Rendah Kebangsaan" dan bahasa pengantarnya ialah Bahasa Melayu.
Pada tahun yang sama, kerajaan negeri melalui Jabatan Pelajaran telah mengambilalih pentadbiran pendidikan di sekolah ini dan membina sebuah bangunan baru separuh papan. Pada tahun 1958, bangunan baru tersebut siap sepenuhnya dan memulakan sesi persekolahannya yang pertama selepas perang. Sambutan penduduk setempat amat menggalakkan dengan pendaftaran seramai 85 orang pelajar dengan 5 orang guru serta seorang Guru Besar iaitu Mr. Tay Lov.
Sekolah ini telah melahirkan ramai pemimpin negara/negeri. Antaranya ialah Allahyarham Tun Datu Hj. Mustapha Datu Harun, Allahyarham Tun Fuad Stephen dan Datuk Seri Chong Kah Kiat.
Sehingga sekarang, fizikal bangunan sekolah ini tidak banyak berubah. Walau bagaimanapun beberapa kemudahan asas telah dibina seperti dewan serbaguna, pondok menunggu dan tandas pelajar selain "renovation" yang telah diusahakan oleh YB Datuk Seri Chong Kah Kiat pada tahun 2000.
Hirai Momo

Kerjaya

Momo mula menari seawal usia muda dan memutuskan untuk menjadi seorang penyanyi kerana meminati Amuro Namie. Beliau mula mengenali K-Pop selepas menonton Rain dan Lee Hyori. Beliau telah dilihat oleh JYP Entertainment selepas mereka melihat video tarian beliau bersama kakaknya. Beliau diberitahu untuk menjalani ujibakat bersama kakaknya pada 13 April 2012 tetapi hanya beliau yang terpilih. Beliau telah ditandatangani sebagai pelatih JYP bersama seorang lagi ahli dari Jepun, Sana Minatozaki, Kedua-dua mereka kemudiannya menjadi ahli Twice.
Pada tahun 2014, beliau muncul dalam video muzik Got7, "Stop Stop It" dan video muzik Bahasa Jepun Junho, "Feel". Pada tahun berikutnya, beliau muncul dalam video muzik Wooyoung, "R.O.S.E" dan miss A, "Only You". Beliau merupakan satu-satunya ahli yang tersingkir daripada rancangan Sixteen untuk dibawa masuk semula menjadi ahli Twice. Pada 20 Oktober, Momo membuat kemunculan pertamanya sebagai ahli Twice menerusi album mini, The Story Begins dan lagu Like OOH-AHH.
Fotografi digital

Fotografi digital, bebanding dengan fotografi filem, ia menggunakan sensor elektronik yang di panggil CCD (Charge-coupled device) atau CMOS (Complementary metal–oxide–semiconductor ) untuk merakam imej sebagai data binary. Ini memboleh imej disimpanan dan disuntingan menggunakan komputer peribadi. Jualan kamera digital sekarang telah melampaui jualan kamera filem; dan mempunyai fungsi-fungsi yang tidak terdapat pada kamera filem seperti merakam video dan suara. Sebahagian peranti yang lain seperti telefon mudah alih, juga sekarang telah dilengkap dengan fungsi fotografi digital.
Kamera digital merakam imej yang terdedah pada CCD atau CMOS secara penyusunan imej kemudaian dihantar ke kad memori. Jumlah Piksal pada CCD atau CMOS mejangkau hingga 16 Megapiksal.
Diperingkat awal penciptaan kamera digital kameranya mudah digunakan dengan kekuatan mutu megapiksalnya amat rendah (1 megapiksal). Kini perubahan telah berlaku dimana telah wujud megapiksal yang tinggi sehingga 40 (MP).
Perubahan berlaku dengan terciptanya kamera yang lebih berteknologi tinggi dimana penggunaan kamera SLR yang mampu memberikan kepuasan kepada jurufoto professional.
Katogeri Kamera Digital:
1. Single Lens Reflek (SLR) 2. Semi SLR 3. Kompak
Single Lens Reflek (SLR)
Kamera SLR memiliki ciri-ciri professional. Banyak komponen dalam kamera analog terdapat pada DSLR. Contoh penggunaan Aperture, Shutter Speed. Ciri-ciri lain seperti lens yang boleh ditukar. Penggunaan filter yang boleh membantu pada perubahan mutu gambar.
Semi SLR
Kamera jenis ini hampir menyamai kamera SLR. Tapi lensnya tidak boleh ditukar kerana ia disediakan dalam bentuk tetap. Penggunaan zoom ialah dengan menggunakan sistem optikal zoom, samaada 8,10,12,14 atau 36 optikal zoom (sehingga tahun 2011)
Sementara jenis kompak termasuklah kamera yang terdapat pada telefon bimbit.
Montirat, Tarn

Montirat ialah sebuah komun yang terletak di komun Tarn di selatan Perancis.
Demam

Apa itu demam

Demam adalah suatu keadaan di mana suhu badan melebihi 37⁰C disebabkan oleh jangkitan atau keradangan.

Hiperpyrexia

Hiperpyrexia merupakan demam dengan suhu badan amat tinggi sama atau melebihi 41.5 °C (106.7 °F). Suhu tinggi sedemikian di anggap kecermasan perubatan kerana ia mungkin menunjukkan keadaan sebenar yang serius atau membawa kepada kesan sampingan yang besar. Punca biasa adalah pendarahan otak (“[intracranial hemorrhage”). Punca lain yang mungkin termasuk sepsis, sindrom Kawasaki,, sindrom maligan neuroleptik, kesan dadah, sindrom serotonin, dan rebut thyroid. Jangkitan merupakan punca biasa demam ketika suhu meningkat punca lain menjadi semakin biasa. Jangkitan yang dikaitkan dengan hiperpyrexia termsauk: roseola, rubeola dan jangkitan enteroviral. Penyejukan aggresif segera ke bawah <38.9 °C (102.0 °F) di dapati meningkatkan peluang terselamat. Hiperpyrexia berbeza dari hiperthermia dari segi bagi hiperpyrexia mekanisma pengawal suhu badan meletakkan suhu badan melebihi suhu normal dan kemudian menghasilkan haba bagi mencapai suhu ini, sementara bagi hiperthermia suhu badan meningakt melebihi titik suhu ditetapkan oleh badan manusia..

Hiperthermia

Hiperthermia berpunca dari beberapa sebab termasuk "heatstroke", sindrom maligan neuroleptik, hyperthermia maligan, perangsang seperti amphetamine dan kokain, tindak balas dadah idiosyncratic, dan sindrom serotonin.

Pada haiwan lain

Demam merupakan ciri penting bagi diagnosis perubatan bagi penyakit haiwan ternakan. Suhu badan haiwan yang diambil melalui dubur, berbeza dari satu spesies dengan spesies yang lain. Sebagai contoh, kuda dikatakan demam pada suhu 38.5 °C, sementara lembu di katakan demam pada suhu 39.6 °C.
Bagi spesies yang membenarkan tubuh memiliki julat suhu normal yang luas, seperti unta, ia kadang-kala sukar bagi menentukan tahap demam (“febrile stage”).
Lomografi

Lomografi ialah cap dagang komersial Lomographische AG, Austria untuk produk-produk dan perkhidmatan berkaitan dengan fotografi. Namanya diilhamkan oleh bekas pengeluar optik senegeri, LOMO PLC, Saint Petersburg, Rusia. LOMO PLC mewujudkan dan menghasilkan kamera LOMO LC-A Compact Automat 35 mm — yang menjadi hiasan tengah pemasaran Lomografi dan aktiviti-aktiviti jualan. Kamera ini sedikit sebanyak berdasarkan Cosina CX-1 dan diperkenalkan dalam awal 1980-an.
Pada 1991 pengasas Lomografi Austrian menemui Lomo LC-A. Mereka menyatakan bahawa mereka tertarik dengan reka bentuk yang unik, berwarna-warni, dan imej yang blur kadang-kala yang dihasilkan oleh kamera tersebut. Selepas beberapa siri pameran seni antarabangsa dan kerja-kerja pemasaran yang agresif, Lomography menandatangani perjanjian pengedaran eksklusif dengan LOMO PLC - dan dengan itu menjadi pengedar tunggal semua Lomo LC-kamera di luar Kesatuan Soviet.
Sejak pengenalan Lomo LC-A yang asal, Lomography telah menghasilkan dan memasarkan barisan kamera analog berjenama sendiri. Kebanyakan kamera Lomographic direka untuk menghasilkan kesan fotografi tunggal. Sebagai contoh,pada kamera Lomografi FishEye terdapat ciri-ciri lensa wide angle yang dibina di dalam. Pada tahun 2005, pengeluaran Lomo asal LC-A telah ditamatkan. Penggantinya, LC-A+ telah diperkenalkan pada musim Luruh 2006. Kamera baru tersebut, dihasilkan di China berbanding Rusia, memaparkan kanta asal Rusia yang dibuat oleh LOMO PLC. Ia berubah pada pertengahan tahun 2007 dengan lensa sekarang yang dibuat di China juga.
Cimangeungteung

Poskod

Poskod yang digunakan di Cimangeungteung adalah 42312. Terdapat 15 buah desa di dalam daerah kecamatan Rangkasbitung.
Navares de Ayuso

Navares de Ayuso merupakan sebuah kawasan perbandaran di Sepanyol di Segovia, di komuniti autonomi Castile dan León.
Lempur Mudik

Poskod

Poskod yang digunakan di Lempur Mudik adalah 37174. Terdapat 16 buah desa di dalam daerah kecamatan Gunung Raya.
Kampong Pulau Muara Besar

Pentadbiran

Dari segi pentadbiran, Kampong Pulau Muara Besar terletak dalam Mukim Serasa. Mukim Serasa merupakan salah satu dari 38 mukim yang terdapat di Brunei. Mukim Serasa pula dari segi pentadbiran terletak dalam daerah Brunei Muara, Brunei.
Teh Yee Cheu

Teh Yee Cheu merupakan ahli politik Malaysia dari Parti Sosialis Malaysia. Dalam Pilihan raya umum Malaysia 2008 beliau menang bertanding di kawasan Tanjong Bunga , negeri Pulau Pinang. Beliau bertanding atas  tiket parti DAP dan  mendapat 7021 undi dengan majoriti 1935 undi. Beliau telah membuat keputusan untuk keluar dari Parti Tindakan Demokratik pada 7 April 2018.
Hargarten

Hargarten merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Radio Bayu

Radio Bayu merupakan sebuah stesen radio swasta yang beroperasi di Sabah yang menyiarkan lagu-lagu etnik di Sabah. Radio Bayu ini siperkenalkan oleh rangkaian televisyen satelit Astro.
Radio Bayu yang boleh didengari di saluran 869 Astro ini menyiarkan lagu Kadazandusun, Murut dan Bajau, selain turut mengetengahkan lagu-lagu Melayu yang dinyanyikan artis Sabah seperti Stacy AF, Adam AF dan Felix AF.
Selain artis baru, para pendengar Radio Bayu berpeluang mendengar kehebatan nyanyian artis-artis veteran tempatan seperti mendiang John Gaisah dengan lagu-lagunya iaitu Miniagal O Sinsing (Seperti Sebentuk Cincin) dan Taragang Rasuk (Baju Merah), selain lagu Sayang Kinabalu oleh Allahyarham Kimin Mudin yang sememangnya menjadi kegemaran rakyat Sabah dan sering dinyanyikan dalam majlis tertentu atau acara keramaian di negeri ini.
Penyanyi tempatan lain juga turut diketengahkan seperti, Justin Lusah yang tidak asing lagi dengan lagu, Jambatan Do Tamparuli atau Jambatan Tamparuli. Radio Bayu merancang bagi memfokuskan 100 peratus kepada budaya muzik tempatan dan tradisional etnik negeri akan memastikan juruhebahnya berkomunikasi menggunakan bahasa Sabah sepenuhnya. Ini termasuk bertutur dalam bahasa Kadazandusun, Murut dan Bajau tetapi menggunakan slanga Sabah, kebiasaannya pada akhir ayat akan ada perkataan 'bah'.
Pengenalan radio Bayu ini diharap mampu memberi peluang kepada artis-artis tempatan di Sabah untuk lebih maju dalam industri hiburan di Malaysia.
Penyampai radio pertama yang dipilih oleh Astro bagi mengendalikan stesen radio itu terdiri daripada empat anak jati Sabah. Mereka ialah Constantine Anthony, Yuriz Abdul Rahman, Jamie Roscom dan Rydiana Abdul Rahim.
Constantine yang berasal dari Penampang sebelum ini pernah bertugas di saluran radio Trax.fm RTM selama beberapa tahun. Jamie pula merupakan Pemegang Diploma Penyiaran daripada Institut Integriti Media Malaysia (MIIM)
Kambing Angora

Kambing Angora (Bahasa Turki: Ankara keçisi) merupakan satu baka kambing belaan jinak yang dinamai sempena Ankara, Turki, atau dahulunya dikenali sebagai Angora. Kambing Angora menghasilkan kain berkilat yang dipanggil mohair. Oleh itulah kambing ini dieksport dari negara asalnya Turki ke seluruh dunia, terutama sekali negara-negara Amerika, Eropah dan Australasia yang beriklim sederhana (dengan musim sejuk).

Ciri-ciri

Seekor kambing baka ini menghasilkan sebanyak empat ke lima kilogram bulu setahun. Kambing Angora dicukur dua kali setahun, sedangkan biri-biri hanya dicukur sekali. Biarpun tebal bulunya, kambing Angora bukanlah biri-biri.
Turki, Argentina, Amerika Syarikat dan Afrika Selatan merupakan pengeluar mohair utama, diikuti New Zealand dan Australia. Sejak sekian lama kambing Angora diternak untuk bulunya yang putih. Pada 1998 ditubuhkannya Colored Angora Goat Breeders Association untuk memupuk pembiakbakaan kambing Angora berwarna lain. Kini kambing Angora menghasilkan bulu yang putih, hitam (dari hitam tua ke kelabu perak), merah (warna ini makin tua kambingnya makin pudar), dan coklat.
Kambing Angora lebih terdedah kepada parasit luaran daripada haiwan-haiwan seumpamanya kerana bulunya lebih tebal. Baka ini tidak cepat berkembang biak, malah tidak dianggap sangat lasak, lebih-lebih lagi sangat rapuh pada usia baru lahir. Lebih-lebih lagi, kambing Angora tinggi keperluan zatnya kerana bulunya cepat tumbuh. Pemakanan yang kurang bermutu boleh membantutkan perkembangan mohair.
Bandar Tioman

Pentadbiran

Bandar Tioman merupakan salah sebuah mukim yang terdapat dalam negeri Pahang, dan juga merupakan satu dari mukim yang terletak dalam pentadbiran Daerah Rompin.
Muzium Kecantikan

Muzium Kecantikan terletak di Aras 2 Muzium Rakyat, Melaka. la telah dibuka kepada orang ramai pada tahun 1996.
Pameran ini meliputi jangka masa yang panjang, dari zaman pra-sejarah hingga zaman moden. la menyingkap budaya kecantikan pelbagai masyarakat di serata pelosok dunia. Kita dibawa melihat bagaimana setiap suku kaum mencipta keunggulan diri untuk kelihatan cantik pada kaca mata masyarakatnya walaupun terpaksa melalui pelbagai pantang larang dan menanggung kesakitan. Antara bentuk kecantikan ialah rajahan kulit atau tatu, memakai piring bibir, melonjongkan kepala dan membedung kaki.

Objektif Penubuhan

Untuk membangkitkan kesedaran terhadap pentafsiran makna kecantikan yang ditinjau melalui perbandingan antara kebudayaan dan zaman yang berlainan. 
Untuk mempamerkan erti kecantikan dari pelbagai sudut menurut amalan budaya masyarakat dunia. Kecantikan diberi tafsiran baru berdasarkan kacamata masyarakat yang mengamalkan amalan hidup dan falsafah yang pelbagai.

Waktu Operasi

9 pagi - 6 petang 
(Ditutup pada hari Isnin)
Kereta api berkelajuan tinggi Utara–Selatan (Vietnam)

Kereta api berkelajuan tinggi Utara-Selatan (Vietnam: Đường sắt cao tốc Bắc-Nam) ialah suatu projek cadangan kereta api laju di Vietnam. Laluan kereta api bermula di Hanoi dan berakhir di bandaraya Ho Chi Minh. Jumlah panjang adalah 1,570 km. Shinkansen Jepun akan digunakan pada laluan ini, dengan kelajuan purata sekitar 300 km per jam (berbanding 50 km/j pada 2009). Jumlah kos dijangka sebanyak USD $55.85 bilion.
Pada 19 Jun 2010, selepas berbulan-bulan dibincangkan, parlimen Vietnam menolak pembangunan sistem ini, dikatakan kerana faktor kosnya.
Pasir Gintung, Jayanti

Poskod

Poskod yang digunakan di Pasir Gintung adalah 15610. Terdapat 8 buah desa di dalam daerah kecamatan Jayanti.
Persekitaran atas meja

Persekitaran atas meja ialah satu bentuk antara muka grafik pengguna yang terdapat pada kebanyakan komputer peribadi pada hari ini. Antara unsur utama dalam persekitaran atas meja ialah ikon, tetingkap, bar alatan, dan latar belakang.
Sistem pengendalian Microsoft Windows dan Mac OS X masing-masing mempunyai persekitaran atas meja yang tersendiri. UNIX/Linux pula mempunyai pelbagai persekitaran atas meja. Antara yang terkenal ialah GNOME dan KDE.
Moenti

Poskod

Poskod yang digunakan di Moenti adalah 37382. Terdapat 13 buah desa di dalam daerah kecamatan Limun.
Spandeks

Spandeks (spandex, di Amerika Utara), Lycra atau elastana (elastane, di benua Eropah) ialah suatu gentian sintetik yang diketahui atas ciri keanjalannya yang luar biasa. Ia lebih kuat dan lebih tahan lama daripada getah asli. Kopolimer polieter-poliurea ini ditemui oleh Joseph Shivers, seorang ahli kimia yang bekerja di Makmal Benger syarikat DuPont, Waynesboro, Virginia pada tahun 1958. Pengenalannya pada tahun 1962 membawa perubahan yang ketara kepada industri pembuatan pakaian.
Istilah "spandeks" merupakan kata pinjaman Bahasa Inggeris iaitu spandex yang merupakan suatu susunan semula daripada perkataan expands ("mengembang").

Kegunaan

Spandeks digunakan secara meluas dalam pelbagai jenis pakaian kerana keanjalan dan kekuatannya, serta kebolehannyha mengering dalam waktu yang lebih singkat daripada jenis-jenis kain lainnya. Antara pakaian yang menggunakan tekstil ini termasuklah sarung tangan, pakaian sukan seperti jersi, pakaian dalam, tali coli serta pendakap gigi.
Hörnerkirchen

Hörnerkirchen merupakan sebuah kawasan perbandaran terletak di daerah Pinneberg, Schleswig-Holstein, Jerman.
Danau Tondano

Danau Tondano adalah tasik terluas di Daerah Sulawesi Utara, Indonesia. Tasik ini diapit oleh Pegunungan Lembean, Gunung Kaweng, Bukit Tampusu, dan Gunung Masarang. Danau ini dilingkari dengan jalan provinsi dan menghubungkan kota Tondano, Kecamatan Tondano Timur, Kecamatan Eris, Kecamatan Kakas, Kecamatan Remboken, dan Kecamatan Tondano Selatan. Danau ini merupakan danau penghasil ikan air tawar seperti ikan mujair, pior/kabos, payangka wiko (udang kecil), nike dan lain-lain.
Luas tasik ini 4.278ha, dan terdapat pulau kecil bernama Likri (depan desa Tandengan kecamatan Eris). Di tepi Danau Tondano terlihat jelas Gunung Kaweng. Konon danau ini terjadi karena letusan yang dahsyat karena ada kisah sepasang insan manusia yang berlainan jenis melanggar larangan orang tua untuk kawin (bahasa Minahasa: kaweng) dengan nekat lari (tumingkas) di hutan. Sebagai akibat melanggar nasihat orang tua maka meletuslah kembaran gunung kaweng tersebut sehingga menjadi danau Tondano.
Danau Tondano mempunyai obyek wisata yang terkenal "Sumaru Endo" Remboken, dan Resort Wisata Bukit Pinus (Tondano arah Toliang Oki). Dari tepian danau Tondano (Toliang Oki), kita dapat melintas puncak Bukit Lembean dan memandang keindahan Laut Maluku (di sebelah timur), tepatnya kawasan Tondano Pante (Kecamatan Kombi), Kabupaten Minahasa.
Daerah Bandar Buso

Pentadbiran

Daerah Bandar Buso merupakan salah sebuah daerah yang terdapat dalam negeri Sarawak, dan juga merupakan satu dari daerah yang terletak dalam pentadbiran Bahagian Kuching.
Abdul Rahim Abdul Rahman

Datuk Abdul Rahim Abdul Rahman merupakan ahli politik UMNO Kelantan. Beliau merupakan Pengerusi Eksekutif Rahim and Co. Abdul Rahim dilantik sebagai Senator di Dewan Rakyat mulai 3 Mei 2010.
Pulau Lalang

Pulau Lalang merupakan salah satu pulau yang membentuk pulau Sembilan yang terletak di dalam Taman Negeri Pulau Sembilan, dan merupakan tumpuan para pelancong dan juga taman negeri di Daerah Bagan Datuk, Perak, Malaysia. Gugusan pulau Sembilan ini terkenal dengan fenomena “blue drop” yang mengkagumkan pelancong yang melawatinya.
Pulau Lalang terletak dalam jajahan negeri Perak Darul Ridzuan. Pulau Lalang yang membentuk gugusan pulau Sembilan ini terletak sejauh 10 batu nautika dari Pulau Pangkor bersama-sama pulau yang lain seperti Pulau Agas, Pulau Payong, Pulau Nipis, Pulau Rumbia, Pulau Saga, Pulau Buluh, Black Rock dan White Rock.
Pulau Lalang menjadi destinasi tarikan kaki pancing banyak terdapat banyak ikan dan hidupan laut lain yang hidup di perairan disekitar pulau tersebut. Selain itu terdapat juga aktiviti menyelam dan snorkeling, terutamanya di kawasan pertengahan di antara Pulau Rumbia dengan Pulau Lalang kerana ia hanyalan sedalam 15 meter dan dipenuhi dengan batu karang. Kawasan batu karang ini menarik perhatian beribu-ribu spesis hidupan laut terutamanya ikan merah dan ikan barakus untuk berlindung dan untuk mencari makanan.
Daya tarikan pulau ini bukan sahaja terletak pada kegiatan menyelam dan memancing, tetapi adalah disebabakan keindahan panorama semulajadi yang menarik. Satu daya tarikan pantai di Pulau Sembilan ini adalah ianya bercahaya apabila waktu malam tiba yang digelar “Blue Tear” atau “Blue Sand”. Fenomena ini adalah hasil daripada organisma laut yang banyak di kawasan persisiran pantai Pulau Sembilan, iaitu Ostracod Crustaceans atau Phytoplankton. 
Akibat kedatangan pelancong yang terlalu ramai, Taman Negeri Pulau Sembilan telah ditutup buat sementara waktu bagi memulihkan persekitaran Pulau Sembilan yang tercemar ekoran aktiviti komersial melampau dan individu yang tidak ada rasa tanggung-jawab. Ini adalah bagi mengekalkan keindahan pulau tersebut kini terancam.
Rawameneng

Poskod

Poskod yang digunakan di Rawameneng adalah 41259. Terdapat 9 buah desa di dalam daerah kecamatan Blanakan.
Tenjolaya, Cicalengka

Poskod

Poskod yang digunakan di Tenjolaya adalah 40395. Terdapat 12 buah desa di dalam daerah kecamatan Cicalengka.
Pengangkutan di Negeri Perak

Negeri Perak terletak di pantai barat Semenanjung Malaysia dan mempunyai perhubungan serba baik.

Pengangkutan darat

Perak dihubungkan melalui Lebuhraya Utara-Selatan dari Tanjung Malim di selatan merentasi Ipoh sehingga ke Parit Buntar di utara. Selain itu, Lebuhraya Timur-Barat turut merentasi Grik. Terdapat juga Laluan Persekutuan yang selari dengan Lebuhraya Utara-Selatan. Selain itu, Laluan Utara-Selatan KTM Antarabandar juga merentasi Perak. Stesen keretapi Ipoh dikatakan stesen kereta api tercantik di negara ini selepas Stesen Keretapi Kuala Lumpur. Landasan Berkembar Ipoh-Rawang dan Ipoh-Padang Besar bakal merancakkan lagi sosioekonomi di Perak. Seperti di negeri-negeri lain, di Perak juga terdapat perkhidmatan bas dan teksi. Stesen bas utama berpusat di Medan Gopeng Ipoh yang telah ditukar dari Medan Kidd.

Pengangkutan udara

Lapangan terbang utama di Perak ialah Lapangan Terbang Sultan Azlan Shah yang terletak di Ipoh. Selain itu, terdapat juga Lapangan Terbang Pangkor di Pulau Pangkor dan Lapangan Terbang Taiping di Taiping.

Pengangkutan laut

Perak mempunyai persisiran laut yang agak panjang berbanding negeri-negeri pantai barat Semenanjung Malaysia. Pelabuhan Lumut yang pesat berkembang dilihat dapat memacu ekonomi Perak khususnya koridor Lumut - Ipoh.
Kifosis

Kifosis postural

Kifosis postural diakibatkan oleh postur tubuh yang buruk, baik saat berdiri mahupun menunduk badan. Kifosis jenis ini lebih sering didapati pada orang tua, namun lebih ada hasil kebiasaan sejak remaja. Para remaja harus mampu membetulkan sendiri kedudukan punggung yang bungkuk agar tidak mengalami keadaan sebegini di kemudian hari.

Kifosis idiopatik (penyakit Scheuermann)

Penyebab pasti kifosis idiopatik belum diketahui, tetapi faktor keturunan sangat mungkin turut berperanan serta. Kifosis jenis ini tidak dapat dibaiki dalam posisi berdiri atau tengkurap.

Kifosis kongenital

Kifosis jenis ini disebabkan oleh kegagalan pembentukan tulang punggung yang sempurna. Kifosis jenis ini dialami oleh bayi dan anak-anak.
Helbedündorf

Helbedündorf merupakan sebuah kawasan perbandaran terletak di daerah Kyffhäuserkreis, Thüringen, Jerman.
Bekasi Jaya

Poskod

Poskod yang digunakan di Bekasi Jaya adalah 17112. Terdapat 4 buah desa di dalam daerah kecamatan Bekasi Timur.
Seppa

Demografik 2001

Menurut bancian India pada tahun 2001, Seppa memiliki bilangan penduduk seramai 14,965. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Seppa memiliki kadar pendidikan (kebolehan membaca) 53%, di bawah kadar purata kebangsaan 59.5%; dengan 63% lelaki dan 37% wanita mampu membaca. 21% dari populasi berusia di bawah 6 tahun. (2001)
Parti Pekerja Korea

Parti Pekerja Korea (Bahasa Korea: 조선로동당 Chosŏn Rodongdang) ialah sebuah parti politik yang memerintah Republik Demokratik Rakyat Korea (atau Korea Utara). Ia merupakan parti berkeanggotaan terbesar dalam Perhimpunan Rakyat Agung negara tersebut. secara de jure dengan dua parti kecil lain yang membentuk suatu gagasan bernama Barisan Demokratik Menyatukan Tanah Air. Ia juga mengawal Tentera Rakyat Korea, angkatan bersenjata negara tersebut.
Parti ini diisytiharkan sebagai suatu kelompok haram menurut Akta Keselamatan Negara Korea Selatan, malah turut disekat Australia, Amerika Syarikat, Kesatuan Eropah dan Pertubuhan Bangsa-Bangsa Bersatu.
Brasau

Poskod

Poskod yang digunakan di Brasau adalah 36552. Terdapat 8 buah desa di dalam daerah kecamatan Tungkal Ulu.